बदली हर्ुइ सोच के साथ यदि विचारवान लोगों का समूह मधेशी जनता के बीच अपनी बात को लेकर जाएंगे तो निश्चित है कि उसका असर होगा। बस हमें उन लोगों को साथ लेना है और हमें उनका साथ चाहिए जो कि भीड को अपनी सोच बदलने पर मजबूर करने की हिम्मत रखते हों। सकारात्मक सोच और नई ऊर्जा के साथ हमने यदि इसकी शुरूआत की तो सफलता हमें अवश्य मिलेगी। आज तक हमारे नेताओं ने संघीयता, सेना में प्रवेश, समावेशीकरण और एक मधेश एक प्रदेश को अधिकार के ही रूप में बताया है कि लेकिन हम बतांएंगे कि मधेश के विकास के लिए संघीयता क्यों आवश्यक है। मधेशी जनता को हम बताएंगे कि किस तरह समावेशी आने से हमारा जीवन स्तर ऊपर उठेगा और मधेशी जनता को यह बतांगे कि सेना में हमारा प्रवेश किसलिए जरूरी है। सिर्फसंख्या बल दिखाने लिए ही नहीं बल्कि अपनी और अपने मातृभूमि के प्रति हम लोगों में एक नई सोच और नई दिशा का संचार करने का प्रयास करेंगे। लेकिन इसके लिए हमें कहीं ना कहीं से शुरूआत करनी ही पडेगी। शुरू करेंगे तभी तो मधेशी जनता को भी समझ में आएगा कि हम क्या चाहते हैं और क्यों यह उनके लिए जरूरी है।